ddrg/super_eurlex huggingface dataset:
a)

Komisia by mala zabezpečiť zavedenie pojmu mikroúver do príslušných štatistík a právnych predpisov týkajúcich sa finančných inštitúcií. V štatistikách týkajúcich sa mikroúverov by sa mali zohľadňovať údaje o HDP na obyvateľa v členských štátoch a malo by sa v nich rozlišovať medzi samostatne zárobkovo činnými osobami (SZČO) či rodinnými podnikmi a tými podnikmi, ktoré zamestnávajú osoby mimo rodiny, aby sa umožnila pozitívna diskriminácia v prospech prvej uvedenej skupiny.
13.

požaduje skoré určenie a poskytnutie podielu zo zdrojov Pomoci pre obchod; zdôrazňuje, že tieto prostriedky by mali predstavovať dodatočné zdroje, a nie len jednoduché preskupenie prostriedkov z Európskeho rozvojového fondu (ERF), a že by mali byť v súlade s prioritami Ghany a že ich úhrada by sa mala uskutočniť včas, mala by byť predvídateľná a v súlade s realizačnými programami vnútroštátnych a regionálnych strategických rozvojových plánov; vyjadruje nesúhlas s akýmkoľvek druhom podmienenosti v súvislosti s DHP, pokiaľ ide o prideľovanie európskej pomoci, a vyzýva Komisiu, aby zaručila, že prístup k finančným prostriedkom desiateho ERF zostane nezávislý od výsledkov a tempa rokovaní;
9.

v súvislosti s dohľadom nad EIB: a) pripomína, že EIB, ktorej úlohy sú politicky vymedzené, nepodlieha bežnému dohľadu nad obozretným podnikaním; zastáva názor, že kontrola pracovných metód EIB je predsa len nevyhnutná, b) navrhuje, aby bol Výbor audítorov EIB posilnený tak, že by traja členovia a traja pozorovatelia vo výbore mali byť doplnení o dvoch členov, ktorí sú zamestnancami vnútroštátnych orgánov pre dohľad, c) víta technickú spoluprácu EIB s vnútroštátnym orgánom pre dohľad v Luxemburgu, no vyžaduje, aby sa táto spolupráca posilnila, d) žiada Komisiu a členské štáty, aby preskúmali možnosti širšej revízie opatrení týkajúcich sa dohľadu nad finančnými operáciami EIB, ktorá by sa mohla vykonávať prostredníctvom budúceho európskeho systému dohľadu nad obozretným podnikaním, s cieľom dohliadať na stav finančnej situácie EIB a zabezpečiť, že jej výsledky sú dôsledne kontrolované a že sa dodržiavajú pravidlá profesionálneho správania;
5.

poukazuje na to, že generálne riaditeľstvo Komisie pre zdravie a ochranu spotrebiteľa zverejnilo koncom roka 2008 výsledky dvoch štúdií o kolektívnych mechanizmoch na odškodnenie v členských štátoch a o prípadných prekážkach pre vnútorný trh, ktoré sú dôsledkom rozdielnej legislatívy v členských štátoch; zároveň poukazuje na to, že Komisia zverejnila zelenú knihu o prípadných možnostiach Spoločenstva na akciu v oblasti práva ochrany spotrebiteľa a oznámila zverejnenie ďalšieho strategického dokumentu v roku 2009; zdôrazňuje, že opatrenia na úrovni Spoločenstva nesmú spôsobiť svojvoľné či nepotrebné roztrieštenie vnútroštátneho procesného práva, a preto by sa malo dôkladne preskúmať, či a do akej miery by sa mal zvoliť horizontálny alebo integrovaný prístup s cieľom uľahčiť mimosúdne vyrovnanie a prejednávanie žalôb o náhradu škody; preto žiada Komisiu, aby preskúmala možné právne základy a spôsob horizontálneho alebo integrovaného postupu, hoci nie nevyhnutne jedným horizontálnym nástrojom, a aby zatiaľ nepredkladala žiadne kolektívne mechanizmy odškodnenia pre osoby poškodené v dôsledku porušenia pravidiel hospodárskej súťaže ES bez toho, aby umožnila Európskemu parlamentu zúčastniť sa na prijatí takýchto mechanizmov v rámci spolurozhodovacieho postupu;
36.

požaduje vhodné a transparentné monitorovacie mechanizmy s jasne vymedzenou úlohou a vplyvom určené na sledovanie vplyvu DHP, do ktorých by sa vo zvýšenej miere zapojili krajiny AKT a v rámci ktorých by prebiehali rozsiahle konzultácie so zainteresovanými stranami;
1.

poukazuje na to, že vyššie uvedené uznesenie Európskeho parlamentu a v ňom vyjadrené názory sú dnes stále platné, a zdôrazňuje, že tieto názory by sa mali zohľadniť, pokiaľ je to možné, v dohovore o recyklácii lodí, ktorý sa má prijať v máji 2009;
11.

oceňuje skutočnosť, že všetky členské štáty venovali významnú časť svojich celkových finančných prostriedkov na investície do výskumu a vývoja, do budovania znalostnej ekonomiky služieb a do podpory podnikania a služieb v oblasti podpory obchodu, ako aj do pomoci poskytovanej podnikom a pracovníkom na ich prispôsobenie sa novým podmienkam; konštatuje, že pre väčšinu konvergenčných regiónov Únie zostáva závažným problémom zabezpečenie ich dostupnosti, pretože čelia nedostatku dopravnej infraštruktúry;
10.

opätovne potvrdzuje, že novou dohodou by sa mal súčasný Transatlantický dialóg zákonodarcov ďalej rozvinúť do transatlantického zhromaždenia, ktoré by slúžilo ako fórum pre parlamentný dialóg, stanovenie cieľov a spoločnú parlamentnú kontrolu vykonávania dohody ako aj na koordináciu práce medzi Európskym parlamentom a Kongresom USA v otázkach spoločného záujmu vrátane úzkej spolupráce výborov a spravodajcov z obidvoch strán; domnieva sa, že toto zhromaždenie by malo zasadať v pléne dvakrát ročne a pozostávať z rovnakého počtu poslancov Európskeho parlamentu a zástupcov oboch komôr Kongresu USA; zastáva názor, že zhromaždenie by mohlo na účel prípravy plenárnych zasadnutí vytvoriť pracovné skupiny; opätovne zdôrazňuje, že v rámci zhromaždenia by sa mal vytvoriť legislatívny systém včasného varovania; je presvedčený, že za posilnenie spolupráce medzi legislatívnymi výbormi a spravodajcami Európskeho parlamentu a Kongresu USA v otázkach legislatívy, ktoré sú relevantné z hľadiska ďalšej integrácie transatlantického trhu a najmä z hľadiska práce TEC by mal byť zodpovedný riadiaci výbor;
15.

konštatuje, že organizácie občianskej spoločnosti v prijímajúcich krajinách by sa mali aktívnejšie zúčastňovať na vypracúvaní projektov a ich zavádzaní do praxe; poukazuje na to, že budúcimi programami IPA by sa mala riešiť sústavná závislosť organizácií občianskej spoločnosti na dotáciách s cieľom zamedziť tomu, aby existovali organizácie občianskej spoločnosti „na požiadanie“, a takisto by sa mala zameriavať pozornosť na rozvoj niektorých organizácií občianskej spoločnosti na pozadí etnicko-politických konfliktov, najmä v Bosne a Hercegovine, v Bývalej juhoslovanskej republike Macedónsko a v Kosove (17); očakáva, že nový nástroj podpory občianskej spoločnosti bude riešiť množstvo problémov s ohľadom na rozmanitosť, zložitosť a roztrieštenosť programov EÚ;
5.

súhlasí preto s vyvinutím koherentnejšieho a integrovanejšieho sieťového prístupu odrážajúceho potreby intermodálnych spojení pre občanov a náklady; zdôrazňuje preto, že prioritou sa musí stať železničná doprava, prístavy, udržateľné námorné a vnútrozemské vodné cesty a ich spojenia so zázemím alebo intermodálne uzly v infraštruktúrnych spojeniach s novými členskými štátmi a v rámci nich a okrem toho sa musí venovať osobitná pozornosť cezhraničným dopravným spojeniam, ako aj lepšej prepojenosti medzi letiskami a námornými prístavmi v transeurópskych sieťach; zdôrazňuje, že by sa mala venovať pozornosť rôznym, no vzájomne sa doplňujúcim potrebám cestujúcich a nákladu; odporúča členským štátom a regionálnym orgánom, aby zlepšili prechodné stanice a miestne prepojenia ako spojení so sieťami TEN-T s cieľom minimalizovať náklady spojené s tým, že sa nachádzajú v okrajových regiónoch;
N.

vítajúc prejav prezidenta USA Obamu z 5. apríla 2009 v Prahe, v ktorom vyhlásil, že USA majú morálnu povinnosť viesť kampaň s cieľom zbaviť svet všetkých jadrových zbraní, pričom však pripustil, že tento cieľ sa možno nepodarí dosiahnuť počas jeho života, a zdôraznil potrebu posilniť ZNJZ ako základ pre spoluprácu a postupné riešenie; keďže nová administratíva USA by mala plne začleniť EÚ do tejto kampane, a to najmä na celosvetovom stretnutí, ktoré sa má uskutočniť v roku 2009 a ktoré sa bude venovať hrozbe jadrových zbraní,
88.

zdôrazňuje, že všetky dohody s krajinami pôvodu a tranzitu by mali obsahovať kapitoly o spolupráci v oblasti prisťahovalectva, a vo vzťahu k tretím krajinám požaduje ambicióznu politiku v oblasti policajnej a súdnej spolupráce, aby bolo možné bojovať proti medzinárodným zločineckým organizáciám zapojeným do obchodovania s ľuďmi a postaviť príslušné osoby pre súd, a to so zapojením Europolu a Eurojustu; vyzýva tiež Komisiu, aby zintenzívnila svoju podporu vrátane finančnej a technickej pomoci pre tretie krajiny s cieľom vytvoriť hospodárske a sociálne podmienky odrádzajúce od nelegálnej migrácie, drogových praktík a organizovaného zločinu;
7.

zdôrazňuje, že viacjazyčnosť je oblasťou so širokým záberom, ktorá má obrovský dosah na životy európskych občanov; vyzýva preto členské štáty, aby viacjazyčnosť začlenili okrem vzdelávania aj do ďalších politík, napríklad do politiky celoživotného vzdelávania, sociálneho začlenenia, zamestnanosti, médií a výskumu;
Q.

keďže partnerstvo by malo brať do úvahy fakt, že „rovnocenné partnerstvo“ znamená, že EÚ a AÚ sú rovnocenné, pokiaľ ide o účasť na diskusiách a stanovovaní politiky, ale malo by brať do úvahy aj jasnú realitu, že obidva kontinenty a ich inštitúcie zďaleka nie sú rovnocenné, pokiaľ ide o ich inštitucionálny rozvoj, kapacitu rozhodovania a zdroje,
G.

keďže článok 7 Charty základných práv Európskej únie zaručuje ochranu súkromia a rodinného života, vrátane súkromného obydlia občanov, a keďže článok 8 EDĽP udeľuje rovnaké práva a objasňuje, že „štátny orgán nemôže do výkonu tohto práva zasahovať okrem prípadov, keď je to v súlade so zákonom a nevyhnutné v demokratickej spoločnosti v záujme národnej bezpečnosti, verejnej bezpečnosti, hospodárskeho blahobytu krajiny, predchádzania nepokojom a zločinnosti, ochrany zdravia alebo morálky alebo ochrany práv a slobôd iných“; keďže Európsky parlament, Rada a Komisia sa zaviazali k dodržiavaniu charty vo všetkých svojich aktivitách,
11.

žiada Komisiu, aby zabezpečila najlepšie využitie dostupných európskych fondov pri podpore pracovných miest, a to Kohézneho fondu, štrukturálnych fondov, Sociálneho fondu či Fondu sa prispôsobenie sa globalizácii, v kontexte vyváženého plnenia všetkých lisabonských priorít, a aby uľahčila, zlepšila a urýchlila prístup k týmto fondom; domnieva sa, že z týchto fondov by sa mali financovať systémy odbornej prípravy a rekvalifikácie pre pracovníkov v skorom štádiu, a to všade a vždy, keď sa majú uplatňovať obmedzenia pracovného času;
10.

požaduje skoré určenie a poskytovanie podielu zo zdrojov iniciatívy Pomoc pre obchod; zdôrazňuje, že tieto prostriedky by mali predstavovať dodatočné zdroje, a nie len pretransferovanie zdrojov Európskeho rozvojového fondu (ERF), a že by mali byť v súlade s prioritami krajín SADC a ich úhrada by sa mala uskutočniť včas, mala by byť predvídateľná a v súlade s realizačnými programami vnútroštátnych a regionálnych strategických rozvojových plánov; vyjadruje nesúhlas s akýmkoľvek druhom podmienenosti v súvislosti s DHP, pokiaľ ide o prideľovanie európskej pomoci, a vyzýva Komisiu, aby zaručila, že prístup k finančným prostriedkom desiateho ERF zostane nezávislý od výsledkov a tempa rokovaní;
19.

zdôrazňuje, že súvislosti s nadchádzajúcimi európskymi voľbami je potrebné poskytovať občanom informácie na miestnej a regionálnej úrovni, a to najmä mladým ľuďom a tým, ktorí budú voliť po prvýkrát; vo všeobecnejšom kontexte zdôrazňuje potrebu zapojenia poslancov Európskeho parlamentu v spolupráci so zástupcami zvolenými na miestnej a regionálnej úrovni do konzultačného procesu s občanmi vo svojich regiónoch, a to vzhľadom na skutočnosť, že poslanci sú hlasom verejnosti v EÚ; podporuje úsilie Výboru regiónov o posilnenie konzultácií na regionálnej úrovni a o začlenenie regionálnych sietí a kľúčových miestnych a regionálnych aktérov do tohto procesu s cieľom podnietiť bezprostrednú diskusiu s občanmi, aby sa oboznámili s ich názormi a záujmami;
17.

pripomína, že v októbri 2007 bola prijatá stratégia EÚ pre pomoc v oblasti obchodu obsahujúca záväzok zvýšiť do roku 2010 spoločnú pomoc EÚ súvisiacu s obchodom na dve miliardy EUR ročne (jednu miliardu od Spoločenstva a jednu miliardu od členských štátov); trvá na tom, aby Pobrežie Slonoviny získalo náležitý a spravodlivý podiel; požaduje skoré určenie a poskytnutie podielu zo zdrojov pomoci v oblasti obchodu; zdôrazňuje, že tieto prostriedky by mali predstavovať dodatočné zdroje, a nie len preskupenie finančných prostriedkov z Európskeho rozvojového fondu (ERF), že by mali byť v súlade s prioritami Pobrežia Slonoviny a že ich úhrada by sa mala uskutočniť včas, mala by byť predvídateľná a v súlade s realizačným harmonogramom národných a regionálnych strategických rozvojových plánov; odmieta akékoľvek podmieňovanie poskytnutia európskej pomoci ratifikáciou uvedenej DHP a vyzýva Komisiu, aby zaručila, že prístup k finančným prostriedkom 10. ERF nebude spájaný s výsledkami a tempom rokovaní;
20.

považuje za dôležité, aby sa v rámci vykonávania DHP vytvoril vhodný monitorovací systém koordinovaný príslušným parlamentným výborom zahŕňajúci poslancov Výboru pre medzinárodný obchod a Výboru pre rozvoj, ktorým sa zabezpečí primeraná rovnováha medzi zachovávaním vedúcej úlohy Výboru pre medzinárodný obchod a celkovou súdržnosťou obchodnej a rozvojovej politiky; zastáva názor, že tento parlamentný výbor by mal fungovať flexibilne a mal by aktívne koordinovať svoju prácu so Spoločným parlamentným zhromaždením AKT-EÚ; nazdáva sa, že toto monitorovanie by sa malo začať po prijatí každej DDHP;
21.

požaduje skoré určenie a poskytovanie podielu zo zdrojov Pomoci pre obchod; zdôrazňuje, že tieto finančné prostriedky by mali byť dodatočnými zdrojmi a nielen preskupením prostriedkov Európskeho rozvojového fondu (ERF), mali by byť v zhode s prioritami krajín EAC a ich vyplatenie by malo prebehnúť včas, malo by byť predvídateľné a v súlade s harmonogramami vykonávania vnútroštátnych a regionálnych strategických rozvojových plánov; je proti každému druhu podmienenosti v súvislosti s DHP v otázkach poskytovania európskej pomoci a vyzýva Komisiu, aby zaručila, že prístup k prostriedkom 10. ERF nebude súvisieť s výsledkami a tempom rokovaní;
47.

zdôrazňuje, že postup v súvislosti s nomináciou nového kolégia by sa mal v každom prípade začať až po zverejnení výsledkov druhého referenda v Írsku; poukazuje na to, že inštitúcie by v takomto prípade v plnom rozsahu poznali budúci právny rámec, v ktorom by nová Komisia vykonávala svoj mandát, a mohli by sa v plnej miere zohľadniť ich právomoci v rámci postupu, ako aj zloženie, štruktúra a kompetencie novej Komisie; v prípade kladného výsledku referenda by Európsky parlament mal formálne schváliť nové kolégium vrátane predsedu a podpredsedu Komisie (vysokého predstaviteľa) až po vstupe Lisabonskej zmluvy do platnosti;
9.

vyzýva členské štáty, aby začleňovali rodové hľadisko do rozhodnutí o politikách a opatreniach pre ženy a mužov, ako aj dievčatá a chlapcov so zdravotným postihnutím a do ich vykonávania vo všetkých oblastiach, najmä pokiaľ ide o integráciu na pracovisku, vzdelávanie a antidiskrimináciu, a aby prijali právne predpisy na ochranu práv žien a dievčat so zdravotným postihnutím v prípade sexuálneho zneužívania a psychického a fyzického násilia na verejnosti a v ich domácom prostredí a aby podporovali zotavenie žien a dievčat so zdravotným postihnutím, ktoré boli vystavené takémuto násiliu;
12.

plne podporuje úsilie zamerané na stanovenie súhrnného investičného rámca pre západný Balkán do roku 2010, ktorý by slúžil na koordináciu grantov a pôžičiek poskytovaných Komisiou, medzinárodnými finančnými inštitúciami a jednotlivými darcovskými krajinami; víta mechanizmus projektov v oblasti infraštruktúr (Infrastructure Project Facility, IPF) a upozorňuje, že projekty IPF v oblasti dopravy, životného prostredia, energie a sociálneho sektora by sa mali rozvíjať a vykonávať s jasnou regionálnou perspektívou; zdôrazňuje, že potreba užšej koordinácie je dôležitá pre zabezpečenie účinného doplnenia, súdržnosti a hospodárnosti pomoci na západnom Balkáne; verí, že tieto koordinované mechanizmy na poskytovanie pôžičiek/grantov by mali byť nasmerované najmä na tie potenciálne kandidátske krajiny, ktoré nemajú prístup k fondom zo všetkých piatich zložiek nástroja predvstupovej pomoci (IPA) (3); zdôrazňuje význam regionálnej spolupráce v oblasti osvedčených postupov, čo sa týka prístupu k fondom predvstupovej pomoci;
6.

je presvedčený, že uvedené požiadavky možno splniť len pomocou ústavnej reformy Bosny a Hercegoviny založenej na týchto kritériách: a) štát by mal disponovať dostatočnými legislatívnymi, rozpočtovými, výkonnými a súdnymi právomocami na to, aby fungoval ako člen EÚ, aby vytvoril a udržiaval funkčný jednotný trh, presadzoval hospodársku a sociálnu súdržnosť a zastupoval a bránil záujmy krajiny v zahraničí, b) počet správnych úrovní zapojených do riadenia Bosny a Hercegoviny by mal byť úmerný jej finančným zdrojom a založený na účelnom, súdržnom a účinnom rozdelení zodpovednosti, c) ochrana životne dôležitých národných záujmov v Bosne a Hercegovine musí byť v súlade so schopnosťou krajiny konať, d) všetky menšinové komunity musia mať rovnaké práva ako väčšinové obyvateľstvo, čo znamená aj odstránenie obmedzení práva byť volený z dôvodu príslušnosti k etnickej komunite, a to v súlade s ustanoveniami Európskeho dohovoru o ľudských právach a príslušnými stanoviskami Európskej komisie Rady Európy pre demokraciu prostredníctvom práva (Benátskej komisie);
N.

keďže udeľovanie predbežných opatrení by malo podliehať podobným podmienkam, aké uplatňuje Súdny dvor, najmä veriteľ by musel presvedčiť súd, že mal voči dlžníkovi oprávnený nárok v samotnej veci (vykonateľné právo v podobe súdneho príkazu alebo hodnoverný nástroj či zrejmý dôkaz o nároku – „fumus boni iuris“), a musel by preukázať naliehavosť (existenciou reálneho rizika, že vymáhateľnosť nároku môže byť zmarená, ak sa toto opatrenie nepovolí – „periculum in mora“); keďže udelenie takýchto opatrení môže podliehať poskytnutiu záruk,
L.

keďže Európsky parlament sa domnieva, že by bolo oprávnené, keby využíval svoje právomoci podľa článku 230 Zmluvy o ES, ak sa preukáže, že je to potrebné na ukončenie závažného porušovania práva Spoločenstva, ktoré bolo zistené pri preskúmaní petície, a v prípade, že pretrvávajú výkladové rozdiely medzi Európskym parlamentom a Komisiou, a to i napriek úsiliu vyriešiť ich, pokiaľ ide o opatrenia požadované podľa práva Spoločenstva na ochranu práv občanov v danom prípade,
F.

keďže by nebolo uspokojivé považovať žiadosti o zbavenie imunity podané súkromnými osobami za neprípustné, pretože takýto prístup by mohol zasahovať do ich práv v súdnych konaniach a brániť žalobcom niektorých trestných činov, aby mohli požiadať o zbavenie imunity; keďže by sa to mohlo vnímať ako nespravodlivé a nerovné zaobchádzanie so žiadateľmi,
8.

poznamenáva, že prípadné zvýšenie úverového stropu by nemalo žiaden vplyv na rozpočet, pretože úvery by Komisia získala na finančných trhoch a prijímajúce členské štáty by boli povinné ich splatiť; zdôrazňuje, že o vplyve zvýšenia úverového stropu na rozpočet by bolo možné uvažovať iba v prípade, ak by členský štát svoj dlh nesplatil;
6.

je pevne presvedčený, že treba vytvoriť nástroj na podporu využívania ITS v dopravnej politike; podporuje legislatívny nástroj na stanovenia rámca na nasadzovanie ITS a žiada Komisiu, aby poskytovala kvalitnejšie informácie o súčasnom stave opatrení, nálezov a programovania akčného plánu, aby sa zabezpečilo zapracovanie jasného súboru opatrení s lehotami do smernice stanovujúcej rámec na nasadzovanie ITS;
2.

domnieva sa, rešpektujúc želania všetkých osôb žijúcich v tábore Ašraf, pokiaľ ide o ich budúcnosť, že osoby žijúce v tábore Ašraf a ďalší iránski štátni príslušníci v súčasnosti žijúci v Iraku, ktorí odišli z Iránu z politických dôvodov, by mohli byť ohrození vážnym porušovaním ľudských práv, keby boli nedobrovoľne navrátení do Iránu, a trvá na tom, že žiaden človek by nemal byť navrátený priamo alebo cez tretiu krajinu do situácie, v ktorej by mu hrozilo mučenie alebo iné vážne porušovanie ľudských práv;
12.

poznamenáva, že kredity v oblasti lesného hospodárstva na trhu s uhlíkom by v prípade, ak sa zabezpečia presné metodiky účtovania lesného uhlíka a spoľahlivé monitorovacie mechanizmy, mohli v strednodobom a dlhodobom horizonte tvoriť súčasť súboru politík zameraných na riešenie otázok odlesňovania; zdôrazňuje, že konečné rozhodnutie týkajúce sa začlenenia kreditov v oblasti lesného hospodárstva do ETS by sa malo prijať v nadväznosti na dôkladnú analýzu realizovateľnosti všetkých možných mechanizmov financovania a vyhodnotenie výsledkov konferencie zmluvných strán v Kodani, ako aj na základe posúdenia záverov pilotných projektov;
4.

konštatuje, že Komisia v súlade so svojim vyššie uvedeným oznámením z 5. septembra 2007 (3) opisuje v skúmanej výročnej správe prioritné opatrenia, ktoré zamýšľa realizovať v niektorých oblastiach spracúvania sťažností a porušení právnych predpisov; víta vyhlásenia, podľa ktorých budú naďalej prioritou „problémy, ktoré vplývajú v širokom rozsahu na základné práva a voľný pohyb“ (4); zdôrazňuje význam naliehavých a rozhodných akcií v týchto oblastiach, pretože násilné činy súvisiace s rasizmom a xenofóbiou sa stali častým javom v niektorých členských štátoch; rovnako víta, že sa prioritná pozornosť venuje porušeniam právnych predpisov, pri ktorých občania vo významnej miere alebo opakovane utrpia priamu ujmu alebo dôjde k závažnému zníženiu ich kvality života (5); vyzýva Komisiu, aby urýchlila riešenie a prípadne skončenie tých konaní vo veci porušenia právnych predpisov, ktoré bránia členským štátom, aby investovali do infraštruktúry, ktorá by mohla ovplyvniť realizáciu plánu hospodárskej obnovy Európy; vyzýva Komisiu, aby príslušným parlamentným výborom poskytla podrobný plán stanovujúci časové obmedzenia a termíny konkrétnych akcií, ktoré plánuje začať v týchto oblastiach;
8.

požaduje posilnenie konzultácií medzi EÚ a Ruskom v otázke dodržiavania ľudských práv a požaduje, aby do tohto konzultačného procesu mohli voľne prispievať Európsky parlament, Štátna duma, ruské súdne orgány a občianska spoločnosť a organizácie činné v oblasti dodržiavania ľudských práv; vyzýva Rusko, aby plne dodržiavalo svoje záväzky ako člen OBSE a Rady Európy vrátane dodržiavania práva na združovanie a práva na pokojné demonštrácie; zdôrazňuje svoju pozíciu, že ochrana ľudských práv by mala byť privilegovanou témou na programe rokovania budúceho samitu EÚ a Ruska a mala by sa stať neoddeliteľnou súčasťou novej dohody medzi EÚ a Ruskom;
19.

víta návrh Komisie na predĺženie intervenčného obdobia pre maslo a sušené odtučnené mlieko do 28. februára 2010, a domnieva sa, že intervenčná cena by sa mala prinajmenšom v krátkodobom horizonte zvýšiť; uznáva, že je to núdzové opatrenie na vyrovnanie extrémnych trhových nerovnováh a nie dlhodobé riešenie;
23.

je presvedčený, že EÚ by sa mala zapojiť do riešenia súčasnej situácie aktívnym, dôkladným a komplexným spôsobom, aby si zachovala dôveryhodnosť v očiach občanov Moldavskej republiky; naliehavo vyzýva Radu, aby posúdila možnosť vyslania misie na podporu právneho štátu do Moldavskej republiky, aby pomohla orgánom presadzovania práva v ich reformnom procese, najmä v oblasti polície a súdnictva;
24.

domnieva sa, že jeho špecializované výbory by sa mali vo väčšej miere zapájať do prípravy stretnutí COSAC-u a do reprezentácie na nich; domnieva sa, že jeho delegáciu by mal viesť predseda Výboru pre ústavné veci, pričom by mala pozostávať z predsedov a spravodajcov špecializovaných výborov, ktoré sa zaoberajú bodmi zahrnutými do programu predmetného stretnutia COSAC-u; považuje za nevyhnutné, aby po každom zasadaní COSAC-u bola o jeho priebehu a výsledkoch informovaná konferencia predsedov i poslanci;